  Z A P I S N I K

41. sjednice Vijeća Mjesnog odbora Kozari Bok, 
održane 26. rujan 2024., u prostorijama mjesne samouprave MO Kozari Bok, s početkom u 19.45 sati

NAZOČNI ČLANOVI VIJEĆA
1. Joso Barišić 
2. Josipa Štavlić
3. Mladen Sertić
4. Marijan Vuksan
NENAZOČNI ČLANOVI VIJEĆA
1. Doria Benusi

Sjednici predsjedava Joso Barišić, predsjednik Vijeća.
	Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 41. sjednicu Vijeća Mjesnog odbora.
Prije utvrđivanja dnevnog reda, predsjednik Vijeća Joso Barišić, otvara raspravu o zapisniku s 40. sjednice Vijeća Mjesnog odbora Kozari Bok.
Verificiran jednoglasno i bez rasprave.
S obzirom da nema primjedbi, zapisnik se jednoglasno verificira. Bez rasprave, Vijeće jednoglasno donosi 
D N E V N I     R  E D

1. Plan potreba za 2025. (iskazivanje interesa).
2. Odluka o izmjeni Poslovnika o radu Vijeća Mjesnog odbora Kozari Bok.
3. Prijedlog Odluke o spajanju Mjesnih odbora Kozari Bok – Kozari Putevi.
4. Aktualna komunalna problematika.
5. Korištenje prostora Mjesnog odbora Kozari Bok (zahtjevi).
6. Razno: izvješća, pitanja i prijedlozi.

Ad 1.) Plan potreba za 2025. (iskazivanje interesa)

	Predsjednik Vijeća, Joso Barišić napominje da su dobili službeni dokument gdje trebaju donijeti Plan potreba za 2025.
Otvara raspravu.
Nakon rasprave Vijeće jednoglasno donosi 

Z A K L J U Č A K
o osiguravanju sredstava za provođenje aktivnosti, programa i projekata u svrhu unapređenje kvalitete života građana Mjesnog odbora Kozari Bok za 2025.

1. Vijeće Mjesnog odbora Kozari Bok predlaže da se u narednom proračunsko razdoblju za 2025. osiguraju sredstva za provođenje Plana potreba za aktivnostima, programima i projektima unapređenja kvalitete života građana Mjesnog odbora Kozari Bok u 2025.  u iznosu od 3.000,00 eura.
1. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.


Ad 2.) Odluka o izmjeni Poslovnika o radu Vijeća Mjesnog odbora Kozari Bok

Predsjednik Vijeća, Joso Barišić  napominje kako je potrebno izglasati  odluku o izmjeni Poslovnika o radu Vijeća Mjesnog odbora Kozari Bok
Nakon kratke rasprave Vijeće jednoglasno donosi

ODLUKU
o izmjeni Poslovnika o radu Vijeća Mjesnog odbora Kozari Bok

Članak 1.

	U Poslovniku o radu Vijeća Mjesnog odbora Kozari Bok, donesenog na 41. sjednici, 26. rujna 2024., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 

Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.


Ad 3.) Prijedlog Odluke o spajanju Mjesnih odbora Kozari bok – Kozari Putevi

Predsjednik Vijeća, Joso Barišić  napominje kako je potrebno izglasati  Zaključak o spajanju Mjesnih odbora Vijeća Mjesnog odbora Kozari Bok i Kozari Putevi.
Otvara raspravu.
U raspravi sudjeluju svi vijećnici te jednoglasno donose 

ZAKLJUČAK
o spajanju Mjesnih odbora Kozari Bok-Kozari Putevi  

· Vijeće Mjesnog odbora Kozari Bok je apsolutno protiv spajanja Mjesnih odbora Kozari Bok-Kozari Putevi.

· Ovaj Zaključak dostavit će se Vijeću Gradske četvrti Peščenica-Žitnjak na daljnje postupanje.
Ad 4.) Aktualna komunalna problematika

Predsjednik Vijeća, Joso Barišić  napominje kako je dobio molbe građana o komunalnim problemima.
Nakon kraće rasprave, Vijeće jednoglasno donosi  
Z a k l j u č a k
o spajanju ulica Kozari Bok VIII. odvojak sa ulicom Nede Krmpotić

1. Vijeće Mjesnog odbora Kozari Bok predlaže Vijeću Gradske četvrti Peščenica-Žitnjak da od nadležnih tijela zatraži stručni očevid i u okviru svoje nadležnosti pokrene postupak:

· spajanju ulica Kozari Bok VIII. odvojak sa ulicom Nede Krmpotić

2. Ovaj zaključak dostavlja se Vijeću Gradske četvrti na postupanje.
Ad.5. Korištenje prostora Mjesnog odbora Kozari bok (zahtjevi)

Predsjednik Vijeća, Joso Barišić  napominje kako je pristigao zahtjev za korištenje prostora.
Nakon kraće rasprave, Vijeće jednoglasno donosi  

Z a k lj u č a k
o korištenju  prostora  Mjesne samouprave Kozari Bok

Vijeće Mjesnog odbora Kozari Bok suglasno je s korištenjem prostora te:

0. donosi zaključak o korištenja prostora MS Kozari Bok – Politička stranka Plavi Grad, koju zastupa dr. sc. Marina Lujić, i to u terminima petkom od 19,00 do 20,00 sati. 

Ad.6. Razno: izvješća, pitanja i prijedlozi
[bookmark: _GoBack]
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.30 sati.

Zapisnik sastavio:                                                                                                                                                                                                                                            _______________
Joso Barišić

KLASA: 024-08/24-003/1964
URBROJ: 251-13-11-11/006-24-2
Zagreb, 26. rujna 2024.
Predsjednik
Vijeća Mjesnog odbora
Kozari Bok
_______________________
 Joso Barišić
